Palazzo Farnese
Palazzo Farnese, et af de betydeligste renæssancepaladser i Rom, påbegyndt 1514 af Antonio da Sangallo d.y. for kardinal Alessandro Farnese, der i 1534 blev pave Paul 3. Palazzo Farnese fuldførtes af Michelangelo og Giacomo della Porta.

Annibale Carraccis freskoudsmykning fra 1597-1608 er et hovedværk i barokkens monumentalkunst. Paladset rummer fra 1874 den franske ambassade. Se også Farnese-samlingen og Caprarola.